केंद्रीय वित्त मंत्री अरुण जेटली ने भी सार्वजनिक मंच से यह कह कर पल्ला झाड़ने की कोशिश की कि उनकी उम्र 80 साल हो गई है, लेकिन जेटली को भी मन मार कर जीएसटी काउंसिल की बैठक ही नहीं करनी पड़ी बल्कि कई वस्तुओं पर जीएसटी की दर को भी कम करना पड़ा. इससे पहले पेट्रोल और डीज़ल पर केंद्र सरकार ने टैक्स कम कर दाम घटाने की सार्वजनिक रूप से कोशिश शुरू की. ये सब अब आप संयोग कहें या समय, सब कुछ सिन्हा के सार्वजनिक रूप से सरकार की आलोचना के बाद शुरू हुआ.